குளோரமீன்

ஒற்றைகுளோரமீன் (அல்லது) குளோரமீன் என்பது NH2Cl என்ற மூலக்கூற்று வாய்ப்பாட்டை உடைய ஒரு வேதிச் சேர்மம் ஆகும். இருகுளோரமீன் (NHCl2) மற்றும் நைட்ரசன் முக்குளோரைடு (NCl3) ஆகியவற்றுடன் இச்சேர்மம் அமோனியாவின் மூன்று குளோமீன்களில் ஒன்றாகும். இது ஒரு நிறமற்ற திரவம் ஆகும். இதன் உருகுநிலை of , ஆனால், இது வழக்கமாக ஒரு நீர்க்கரைசலாக கையாளப்படுகிறது, இது சில நேரங்களில் தொற்றுநீக்கியாகப் பயன்படுகிறது. குளோரமீன் அதன் கொதிநிலையை அளந்தறிய இயலாத அளவிற்கு நிலைத்தன்மையற்றதாகும்.

நீர் சுத்திகரிப்பு
குளோரமீன் நீர் சுத்திகரிப்பதில் ஒரு தொற்றுநீக்கியாகப் பயன்படுகிறது. இது குளோரினுடன் ஒப்பிடும் போது ஒப்பீட்டளவில் சற்று வலிமை குறைந்ததாகும்.

குடிநீர் தொற்றுநீக்கம் 
குளோரமீன் குறைந்த செறிவில் நகராட்சி நீர் வழங்கல் அமைப்புகளில் குளோரின் தொற்றுநீக்கத்திற்கு மாற்றாக இரண்டாம் நிலை தொற்றுநீக்கியாகப் பயன்படுகிறது. இந்தப் பயன்பாடு அதிகரித்து வருகிறது.  குளோரின் கொண்டு மேற்கொள்ளப்பட்ட நீர் சுத்திகரிப்பானது குளோரமீன் கொண்ட நீர் சுத்திகரிப்பாக மாறி அதிலும் ஒற்றைக்குளோரமீன் கொண்ட நீர் சுத்திகரிப்பாக மாறிவருகிறது. குளோரமீனானது தனித்த குளோரினுடன் ஒப்பிடும் போது கரிமப்பொருள்களை குளோரோபாரம் மற்றும் கார்பன் டெட்ராகுளோரைடு போன்ற கரிமகுளோரைடுகளாக மாற்றுவதில் குறைவான அதே நேரத்தில் செயலாற்றல் மிக்கதாக உள்ளது. 1979 ஆம் ஆண்டில் ஐக்கிய அமெரிக்க நாடுகளில் குடிநீரைச் சுத்திகரித்தல் நடைமுறைகளில் ஐக்கிய அமெரிக்க சுற்றுச்சூழல் பாதுகாப்பு நிறுவனத்தால் புற்றுநோயை ஏற்படுத்தும் காரணிகளாக அடையாளம் காணப்பட்டுள்ளன.

ஒழுங்குபடுத்தப்பட்ட வேதிப்பொருள்களைக் காட்டிலும் சில கட்டுப்பாடற்ற துணை விளைபொருள்கள் அதிக உடல்நல அபாயங்களை ஏற்படுத்தக்கூடும்.

அதன் அமிலத்தன்மை காரணமாக, குளோராமீனை நீர் விநியோகத்தில் சேர்ப்பது, குறிப்பாக பழைய வீடுகள் உள்ள பகுதிகளில் குடிநீரில் ஈயம் வெளிப்படுவதை அதிகரிக்கலாம்; இந்த வெளிப்பாட்டின் விளைவாக இரத்தத்தில் காரீயத்தின் அளவு அதிகரிக்கலாம், இது குறிப்பிடத்தக்க ஆரோக்கிய அபாயத்தை ஏற்படுத்தலாம். அதிர்ஷ்டவசமாக, நீர் சுத்திகரிப்பு நிலையங்கள் ஆலையில் காரத்தன்மை கொண்ட வேதிப்பொருள்களை சேர்க்கும் போது, அவை தண்ணீரின் அரிக்கும் தன்மையைக் குறைப்பதாகவும் தொற்றுநீக்கியின் தன்மையை உறுதிப்படுத்துவதாகவும் இரட்டை நோக்கத்தைக் கொண்டுள்ளன.

மேற்கோள்கள் 

குளோரைடுகள்
நைதரசன் ஆலைடுகள்
துப்புரவு முடிந்த திருவண்ணாமலை மாவட்ட ஆசிரியர்கள் தொடங்கிய கட்டுரைகள்